Köttur einn á Akranesi lenti í talsverðum ógöngum síðustu daga . Hann stakk af heiman frá sér frá Holtsflöt 6 sl. þriðjudag og heyrði eigandinn í honum af og til síðan án þess að finna hvar hann væri . Kisi fannst svo í gær og var þá utan á sjálfri blokkinni sem er fimm hæða há . Hafði farið á milli svala utan á húsinu með því að klifra utaná klæðningu hússins . Menn frá slökkviliðinu á Akranesi voru í gærkvöldi fengnir til að ná kisu niður og tókst það að endingu . Þegar niður var komið með kisu slapp hún á nýjan leik og hljóp upp á fimmtu hæð í þeim hluta blokkarinnar þar sem eru mannlausar íbúðir , engir lyklar og því ekki hægt að hjálpa henni innanfrá . Farið var með gildru upp á þak en svo ákveðið að reyna einu sinni enn og þá náðist hún í teppi . Kisa er nú komin heim eftir þessar hrakfarir sínar .